**Oznámenie o zadaní zákazky podľa § 117**

zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO)

**Výzva na predloženie ponúk**

1. **Identifikácia verejného obstarávateľa:**

|  |  |
| --- | --- |
| Verejný obstarávateľ  | Národné centrum zdravotníckych informácií je podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejný obstarávateľ.  |
| Adresa  | Lazaretská 26, 811 09 Bratislava  |
| IČO  | 00165387  |
| DIČ  | 2020830119  |
| Kontaktná osoba/telefón, email:  | Ing. Miriama Ištvánová, tel.: 02/ 57 269 666, Miriama.istvanova@nczisk.sk |
| Internetová adresa (URL):  | http://www.nczisk.sk  |

1. **Predmet zákazky**

Zákazka na dodanie tovaru

1. **Názov predmetu zákazky**

„Spotrebný materiál tlačiarne“

1. **Stručný opis predmetu zákazky**:

Dodanie **originálnych** tonerov a náplní uvedenej značky do tlačiarní, multifunkčných zariadení, faxov a kopírovacích strojov a iného **originálneho** spotrebného materiálu zabalených od výrobcov požadovanej značky, spĺňajúce všetky znaky **originálneho** balenia daného výrobcu vrátane služieb, ktoré súvisia s dopravou tovaru na miesto dodania, odvoz použitých tonerov a následne ich ekologická likvidácia.

1. **Rozdelenie predmetu zákazky na časti**

NIE, uchádzač predloží ponuku na celý predmet zákazky.

1. **Finančný limit predmetu zákazky**

Neprekročiteľný finančný limit pre predmet zákazky **je 28 840,51 € bez** **DPH.** V prípade prekročenia limitu, môže verejný obstarávateľ opakovať predmetné obstarávanie.

1. **Kódy CPV: Hlavný slovník:**

30125110-5, 30125100-2

1. **Variantné riešenie:** Variantné riešenia sa nepripúšťajú**.**
2. **Použitie elektronickej aukcie:** áno
3. **Miesto plnenia predmetu zákazky:**

Miestom plnenia je sídlo verejného obstarávateľa: Národné centrum zdravotníckych informácií, Lazaretská 26, Bratislava 811 09, kontaktná osoba: Ing. Ivan Civáň  ivan.civan@nczisk.sk

1. **Termín plnenia**

Realizácia do 7 pracovných dní od odoslania objednávky verejným obstarávateľom.

1. **Lehota viazanosti ponuky je stanovená do: 30.07.2021**
2. **Kritéria na vyhodnotenie ponúk**

Ponuky budú vyhodnocované na základe kritérií stanovených vo výzve na predkladanie ponúk v súlade so ZVO. Jediným kritériom na hodnotenie ponúk je najnižšia celková cena s DPH. Verejný obstarávateľ zostaví poradie ponúk tak, že zoradí ponuky, ktoré spĺňali požiadavky na predmet zákazky podľa stanoveného kritériá od najnižšej po najvyššiu.

Verejný obstarávateľ využije elektronickú aukciu. Podrobné informácie o elektronickej aukcii sú uvedené v prílohe k tejto výzve.

Celková cena za predmet zákazky musí byť uvedená v eurách s DPH a zaokrúhlená najviac na 2 desatinné miesta.

1. **Vyhodnotenie ponúk a elektronická aukcia**

Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky.

Komunikácia medzi uchádzačom/uchádzačmi a verejným obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.

Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

Súčasťou procesu vyhodnocovania ponúk je aj elektronická aukcia. Podrobnosti o priebehu elektronickej aukcie budú uvedené v prílohe tejto výzvy (Príloha č. 3).

Verejný obstarávateľ v súlade s § 54 ods. 7 ZVO vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie v rámci príslušnej časti predmetu zákazky sú ceny, ktoré sú uvedené v ponukách predložených v systéme JOSEPHINE.

Nové ceny predložené v elektronickej aukcii po jej skončení budú považované za konečné.

Predložením nových cien v elektronickej aukcii systém pre elektronickú aukciu zostaví poradie ponúk za príslušnú časť predmetu zákazky automatizovaným vyhodnotením podľa stanoveného kritéria. Počas trvania elektronickej aukcie uchádzači predkladajú nové ceny až do ukončenia elektronickej aukcie.

Poradie ponúk za príslušný predmet zákazky po elektronickej aukcii bude zostavené nasledovne:

- na prvom mieste sa umiestni uchádzač, ktorý v elektronickej aukcii ponúkol najnižšiu cenu,

- ponuka s druhou najnižšou cenou bude označená ako druhá, ponuka s treťou najnižšou cenou bude označená ako tretia atď.

1. **Pravidlá uplatnenia kritérií:**

Ako úspešná bude vyhodnotená ponuka s  najnižšou celkovou cenou s DPH po elektronickej aukcii na celý predmet zákazky.

1. **Lehota a miesto predkladania ponúk:**

Lehota na predkladanie ponúk je do 24.05.2021 do 10:00 hod., prostredníctvom systému JOSEPHINE. Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.

1. **Platnosť zmluvy**

Bude uzatvorená rámcová dohoda, plnenie bude realizované na základe objednávok. Zmluva sa uzatvára na dobu 24 mesiacov, alebo do vyčerpania finančného limitu. Zmluva nadobúda platnosť dňom podpisu obidvoch zmluvných strán a účinnosť dňom zverejnenia zmluvy v CRZ.

1. **Príprava ponuky**
2. Ponuka musí byť vyhotovená vo  forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.
3. Verejný obstarávateľ odporúča, aby boli všetky strany ponuky, okrem nepozmenenej tlačovej literatúry (prospekty a pod.) parafované osobou, resp. osobami podpisujúcimi ponuku. Verejný obstarávateľ odporúča, aby záujemca všetky strany ponuky očísloval.
4. Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych noriem Slovenskej republiky (ďalej len dôverné informácie, resp. informácie, ktoré sú obchodným tajomstvom), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ a  ktoré sú v ponuke záujemcu s identifikáciou čísla strany, čísla odseku, bodu a  textu obsahujúceho informácie, ktoré sú dôverné, resp. sú obchodným tajomstvom.
5. **Obsah ponuky**

Ponuka musí obsahovať minimálne tieto dokumenty:

1. *Doklad o oprávnení poskytovať predmet zákazky* – sken dokumentu, alebo potvrdenie o zápise do zoznamu hospodárskych subjektov – postačí odkaz na stránku uvo.gov.sk.
2. *Čestné prehlásenia* tvoriace prílohy tejto výzvy, podpísané oprávnenou osobou uchádzača.
3. *Cenová ponuka - Návrh uchádzača na plnenie kritérií*, predložený vo forme podľa tabuľky č. 1 tejto výzvy
4. Vyplnenú a podpísanú tabuľku s názvom“ technická špecifikácia a cenová tabuľka“, tvoriacu prílohu tohto dokumentu. Jednotkové ceny pre jednotlivé položky budú maximálne záväzné, aj po elektronickej aukcii.
5. Zoznam dodávok tovarov rovnakých alebo obdobných ako je predmet zákazky za predchádzajúce 3 roky od dňa zaslania tejto výzvy s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z. o verejnom obstarávaní, ktorými uchádzač preukáže odbornú spôsobilosť k predmetu zákazky, minimálne 2 zákazky, v minimálnej súhrnnej hodnote 25 000,00 EUR bez DPH.
6. Návrh rámcovej dohody vo formáte word, predloží víťazný uchádzač na vyžiadanie verejného obstarávateľa. Zároveň víťazný uchádzač predloží aktualizované ceny pre jednotlivé položky v dokumente s názvom “ technická špecifikácia a cenová tabuľka“, ktorý bude neoddeliteľnou súčasťou zmluvy.
7. Ak uchádzač nie je platcom DPH, **uvedie túto skutočnosť v ponuke!**
8. **Spôsob predloženia ponúk**
9. Uchádzač predloží ponuku písomne v elektronickej forme prostredníctvom systému JOSEPHINE. (https://josephine.proebiz.com/sk/)
10. Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.
11. V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.
12. Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.
13. Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).
14. **Obchodné podmienky**

21.1. Miesto dodania predmetu zákazky – adresa sídla kupujúceho

21.2. Dodávka a fakturácia

a) Faktúra

- musí spĺňať náležitosti daňového dokladu;

- faktúra musí byť vystavená v mene euro;

- faktúru je potrebné doručiť na adresu sídla kupujúceho/objednávateľa podľa bodu 1, tejto výzvy.

b) Dodací list/preberací protokol

Súčasťou faktúry musí byť samostatne doložený doklad, ktorý potvrdzuje, že došlo k dodaniu a prebratiu tovaru – prevzatie potvrdzuje oprávnený zástupca zadávateľa svojím podpisom.

c) Splatnosť faktúry – 30 dní, odo dňa doručenia druhej zmluvnej strane.

d) Záruka a uplatňovanie reklamácií

Záruka na dodaný tovar sa vyžaduje v súlade s platnými právnymi predpismi Slovenskej republiky, v rozsahu minimálne 24 mesiacov.

1. **Výsledok verejného obstarávania**

Verejný obstarávateľ si vyhradzuje právo zrušiť tento postup zadávania zákazky v prípade, že úspešná ponuka pre príslušnú časť presiahne stanovený finančný limit pre zákazku podľa bodu 6. tejto výzvy a príslušných ustanovení zákona.

Verejný obstarávateľ si vyhradzuje právo tento postup zadávania zákazky zrušiť aj v iných odôvodnených prípadoch (napr. z dôvodu neprijatia ani jednej ponuky, nepredloženia žiadnej ponuky, ak ponuku predloží iba jeden uchádzač a pod.) a vyhlásiť nový postup zadávania zákazky.

Všetci uchádzači, ktorí predložia ponuku budú informovaní o výsledku vyhodnotenia ponúk.

Úspešnému uchádzačovi, ktorý ponúkne najnižšiu cenu na celý predmet obstarávania pri dodržaní všetkých podmienok a požiadaviek verejného obstarávateľa, bude zaslaná objedávka.

|  |
| --- |
| **Ing. Pavol Capek** |
| generálny riaditeľ NCZI |

Tabuľka č. 1

Návrh uchádzača na plnenie kritérií na hodnotenie ponúk je uvedený v nasledovnej tabuľke:

**Cenová ponuka -** **návrh na plnenie kritérií**

|  |
| --- |
| **Návrh na hodnotenie ponúk** |
| Obchodné meno uchádzača :  |
| Adresa uchádzača : |
| IČO : | DIČ : | IČ DPH: |
| Zapísaný v Obchodnom registri Okresného súdu ......., oddiel: ............, vložka: ..............  |
| Štatutárni zástupca/ci podľa dokladu o oprávnení podnikať:  |
| Tel:  |  |
| e-mail :  |  |
| Bankové spojenie :  |
| IBAN :  |
| **Hodnotiace kritérium za celý predmet zákazky** | **Celková cena v EUR bez DPH** | **DPH** | **Celková cena v EUR s DPH -** |
|  |  |  |

V............................................ dňa .............................

 ..........................................................................

 meno, priezvisko a podpis oprávnenej osoby uchádzača

**Príloha č. 1**

**Opis predmetu zákazky**

Tvorí prílohu tohto dokumentu v súbore s názvom „Technicka specifikacia a cenova tabulka“

**Príloha č. 2**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený dodávať tovary, ktoré sú predmetom zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t.j. zamestnancami uchádzača, osobami vykonávajúcimi činnosť pre uchádzača na základe dohôd v zmysle Zákonníka práce), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené poskytovať službu vo vzťahu k tej časti zákazky, na ktorú boli kapacity uchádzačovi poskytnuté a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača

**Príloha č. 3**

**ČESTNÉ VYHLÁSENIE**

**o neprítomnosti konfliktu záujmov záujemca/uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM**

v súvislosti s uvedeným postupom zadávania vyššie uvedenej zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača